AUBERIVE  ( 9 )       An Trede Arc'h  ( 5 )                                                          Da  Ray Bradbury    "   Neuze e tigoras en Nenv Templ an Aotrou ,  Hag e teuas wae wel ennan Arc'h Santel E Emglev  . "  Diskuliadur Sant Yann ( 11 , 19 )           17 - Tra ma talc'has o-daou da ziskulian o c'halonoù an eil d'egile , e oa krog a-nevez , e damc'houlou ar serr-noz , gant treluc'h mein-sked o zro-goroll vistr-divent . O vomman a-vil-vern a-ziwar islonkoù an Hent-Gwenn , ez hanvalas glavan puilh , en un taol , barradoù stered luc'hus .        Kouezhan a rejont war vorlenn Vrest , o sklerijennan anezhi gant un tan-arvest hollgaer .  Met ez eas pep tra buan diwar wel da c'houde .    18 - Diwezhatoc'h , e-keit ma tispake al Loar he bravan mousc'hoarzh war an inizi , dreist dremmwel damruz an Diskuliadur , e splannas er pellder , e-kreiz spesoù skornet ar bed kozh , ur pezh houarnaj e stumm ur groaz .  Dizoloet e oa evel-se un daolenn spontus , gant rivinoù e pep lec'h : ur bern traoù mesk-ha-mesk , strewet a bep tu , tammoù kirri-tan bet losket ha penseet a-leizh , dismantroù liesseurt o tivogedin , relegennoù tiez-labour pe listri-brezel niverus ...  An Arsanailh kozh e oa .  War-zu an donvor , e klaskas aonik skleurennoù bennak  liv glas treuzhin aezhennoù ar vrumenn ...  Ur goulm splann a zifoupas eus neblec'h a-dreuz an egor , o terc'hel ganti en he beg ur skourrig wezenn-oliv torret .  Neuze , ez entannas an oabl a-bezh gant kantadoù gouleier skedus !  Flammoù spi , leun a veurded hag a garantez , a zeuas don e kalonoù gloazet an dud , hag o trein liv du an noz , e lugernas ar Geoded Splann , a bare Gloar Doue warni !    19 - E-tal ar meurvor didermen , a laka gwagennoù diniver da lintran sked-disked , e taoulinas ar re-holl . Evel eneoù dasorc'het ' oant .  Marteze e kouezhfent bremaik e poanioù an Ifern ?  Pe anez , ez afe an trec'h dezho , d'o doareoù bevan toullbac'het war an Douar kent ?  Gwelet e vefent o vervel dizehan , chal ha dichal , a-raok dont en-dro 'man , da c'henel , eus aodoù ar Bed-hont , lusket anezho o c'halon , leun-barr a levenez hag a beoc'h .  " Sell 'ta , breman ! , a hopas dezhi an den yaouank .   Un egorlestr bras-divent en doa riklet goustad betek gorre ar mor .  "  Evel un dour sklaer-tre eo , a red war wer strink , hag a zistaol warnan sklerijenn an   Heol  " ( 7 )   Aon 'oa aet diganto . Minc'hoarzhin a rae hepken , ur santad a wenvidigezh war o dremm . "   Dalc'h   sonj , mamm , Diougan hon hendadoù   ... ( 8 )   "   Dalc'h  sonj   , eme c'hoazh ar bugel , a zalc'he start da vrec'h e  baourkaezh mamm .   Dirollan a reas Laura da ouelan . He buhez-pad a wele c'hoazh , gant he hent fall . " Se eo Arc'h Noah an dra-se ? , a hirvoudas .En diwezh ...    ECHU     ___